**Aktivity občianskeho združenia Posolstvo v roku 2018 a 2019**

**ROK 2018**

- 7. júla je to ***2. ročník pingpongového turnaja*** organizovaný v spolupráci s farnosťou.

- V auguste sme sa zúčastnili súťaže vo varení guláša, ktorá prebiehala v našom meste.

- 1.septembra opäť organizujeme spoločne s farnosťou ***„Stretnutie na lavičke“*** - besedu s meteorológom Pavlom Zaujecom.

- 8. septembra naša ďalšia spoločná akcia - ***koncert gospelovej skupina VISION*** z Bratislavy.

- Decembrová ***predvianočná charitatívna kapustnica,*** ku ktorej sa opäť pripájame.

**ROK 2019**

- Na jar sme sa spolupodieľali na charitatívnej akcii ***„Pôstna polievka“,*** ktorú zorganizovala rímskokatolícka farnosť v našom meste.

- V júli je to už ***3. ročník pingpongového turnaja*** v areáli farskej záhrady.

- Aj v auguste sa naše “družstvo“ zúčastnilo súťaže vo varení guláša.

- V októbri sme privítali umelcov divadla Teatro Colorato z Bratislavy. Predstavili nám divadelnú hru Louis Braille - o životných cestách vynálezcu písma pre nevidiacich.

- V decembri spoločne s našou farnosťou sme zapojení do „predvianočnej kapustnice“.

*Občianske združenie Posolstvo sa snaží svojou činnosťou prispieť k charitatívnym projektom v našom meste, ale chceme taktiež vytvoriť priestor pre kultúrne i športové podujatia venované našim obyvateľom.*

*Významnou súčasťou našej činnosti však naďalej zostáva snaha o zachovanie kultúrnych a duchovných hodnôt - v našom prípade je to pomoc pri obnove rímskokatolíckeho kostola Najsvätejšej Trojice.*

*Táto národná kultúrna pamiatka si právom zaslúži pozornosť, aby bola uchovaná pre ďalšie generácie. Naša podpora a pomoc aj prostredníctvom finančných príspevkov 2% z daní nám umožňuje sa aspoň malou mierou podieľať na jej obnove.*

*Realizovať naše aktivity sa nám darí prostredníctvom našich členov a priaznivcov. Podporu a finančný príspevok získavame okrem už spomenutých 2% z daní aj z dotácií z rozpočtu mesta Brezová pod Bradlom.*

*Sme presvedčení, že ponuka našich podujatí osloví aj v tomto roku našich stálych i nových priaznivcov. Niektoré naše akcie sa uskutočnili v kinosále Národného domu Štefánikovho, aby boli ešte viac prístupné širokej verejnosti.*

*Radi privítame medzi sebou ďalších nových členov a uvítame aj Vaše pripomienky, námety a návrhy.*